Diari Oficial de la Generalitat Valenciana


Sumari del DOGV 7056, del 28-06-2013 (2013/6690)

Subhasta d'un bé immoble a Picanya.
-----------------------------------

### Dades del document

Número de DOGV
:   7056

Data del DOGV
:   28-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6690


Organisme emissor
:   Notaria de Juan Montero-Ríos Gil

Tipus de document
:   Subhasta

Subhasta d'un bé immoble a Picanya. [2013/6690]  
Juan Montero-Ríos Gil, notari del Col·legi de València, amb residència a Torrent i amb despatx obert al carrer d'Idilio Gimeno, 6, baixos, done fe:  
I. Que l'entitat de crèdit Caixa Popular - Caixa Rural, Coop. de Crèdit V., m'ha requerit amb data 28 de juny de 2012 perquè, complint a allò que s'ha pactat en l'escriptura de constitució d'hipoteca autoritzada pel notari d'Aldaia, Manuel González-Lliberós Casanova, el dia 10 d'agost de 2007, número dos mil quatre-cents noranta (2490) de protocol, procedisca a la venda extrajudicial de la propietat que es descriu a continuació, d'acord amb els articles 1858 del Codi Civil i 129 de la Llei Hipotecària, amb les formalitats establides en el Reglament Hipotecari.  
II. Que l'entitat creditora reclama el pagament de les següents quantitats i conceptes:  
a) Principal reclamat: cent díhuit mil quatre-cents cinquanta-set euros amb trenta-nou cèntims (118.457,39 €), i es distingix entre la quantitat de cent setze mil quatre-cents quaranta-quatre euros amb huitanta-sis cèntims (116.444,86 €) en concepte de capital pendent d'amortitzar i dos mil dotze euros amb cinquanta-tres cèntims (2.012,53 €) en concepte de capital vençut pendent de pagament.   
  
b) Interessos ordinaris: dos mil sis-cents deu euros amb trenta-cinc cèntims (2.610,35 €) i, en tot cas, fins al límit garantit.   
  
c) Interessos moratoris: dos-cents noranta-un euros amb setanta cèntims (291,70 €) més els que es produïsquen fins al moment del pagament i, en tot cas, fins al límit garantit.   
I això sense perjuí de les costes i gastos que es causen pel procediment imputables a la part deutora.   
III. La finca hipotecada, propietat de José Gómez Giménez, és la següent:  
Urbana. Número trenta-set. Vivenda dúplex integrada en el bloc B, carretera de Picanya, número 36 de policia, porta 4, tipus M1. Ubicada en primera planta i segona planta altes amb accés per la seua planta inferior des del corredor distribuïdor de la primera planta alta. Superfície útil de 90,00 metres quadrats; construïda, de 104,30 metres quadrats; i construïda amb elements comuns de 111,09 metres quadrats. Quota de participació, sense annexos: 0,9342 per cent.  
Esta vivenda té vinculat com a element annex: la plaça d'aparcament número 79 (superfície útil RD 3148/1978, de 22,94 metres quadrats) ubicada en la planta segona o inferior de soterrani, departament número setanta-cinc d'orde.   
Total superfície vivenda i annexos de 112,94 m².   
Ús exclusiu: la titularitat d'esta vivenda té dret d'utilització exclusiva i excloent de la porció degudament delimitada de la terrassa que constituïx el sòl del celobert posterior de l'edifici a què té accés.  
  
Inscripció: Registre de la Propietat de Torrent 3, tom 2703, llibre 1064, foli 225, finca número 61866.   
Forma part d'edifici situat a Torrent, carrer Carretera de Picanya, números 36 i 38 de policia.   
Títol de propietat: el de compra per mitjà d'escriptura autoritzada el dia 18 d'octubre de 2005 pel notari de Xirivella, Alejandro Fliquete Cervera, al número 977 de protocol.  
Qualificació: qualificació definitiva de vivendes de nova construcció de protecció pública, amb data 10 de març de 2003, expedient 87-3M-9668-5285-929-40.  
Referència cadastral: 1485246AD1327F9905KA.  
IV. Requeriments i notificacions  
S'ha realitzat el requeriment de pagament sense èxit a la part deutora i les notificacions als titulars posteriors, d'acord amb el que disposen els articles 236.c i 236.d del Reglament Hipotecari.  
V. Llei 1/2013  
Com a conseqüència de l'entrada en vigor d'esta llei i en aplicació de la disposició transitòria 5a, es va procedir a la suspensió del procediment iniciat, del qual s'havien celebrat la primera i la segona subhasta de les tres convocades, per la qual cosa pertoca l'anunci de l'última, que regula l'article 236.f del Reglament Hipotecari, amb les següents  
VI. Condicions  
1a. Lloc i data de celebració. Tindrà lloc en la meua notaria, sítia a Torrent (València) carrer d'Idilio Gimeno, 6, baixos, el dia 31 de juliol de 2013, a les 09.30 hores, sense subjecció a cap tipus; es procedirà a l'assenyalament de termini de la subhasteta en el cas que existira una millora de postura d'acord amb el que disposa l'article 236.g.7 del Reglament Hipotecari.  
2a. Aplicació del Reglament Hipotecari. Que de conformitat amb la resolució de la Direcció General dels Registres i del Notariat de 17 de setembre de 2012 i la disposició transitòria 5a de la Llei 1/2013, que impedix l'aplicació de l'article 129 de la Llei Hipotecària a la present subhasta serà aplicable la normativa del Reglament Hipotecari sense que puga haver-hi aplicació analògica de la Llei d'Enjudiciament Civil.  
3a. Vivenda habitual. Consta en l'expedient la manifestació de la part deutora (l'hipotecant i Rubén i Sergio Gómez Torralba) que la propietat hipotecada no és la vivenda habitual de cap d'ells.  
  
4a. Documentació. La documentació i el certificat del registre a què es referixen els articles 236.a i 236.b del Reglament Hipotecari es poden consultar en la notaria de dilluns a divendres de 09.15 a 13.15 hores. S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents.  
5a. Depòsit. Els licitadors, amb l'excepció feta del creditor, hauran de consignar prèviament a la subhasta, en el compte número 0075 0063 05 4791405525 de l'entitat Banc Popular, SA. sítia a Torrent, avinguda del País Valencià, 12, baixos, una quantitat equivalent al 20 per 100 del tipus de la segona, que va ser de dos-cents trenta-dos mil set-cents seixanta-nou euros amb cinquanta-cinc cèntims (232.769,55 €).  
Podran fer-se postures per escrit en un plec tancat, adjuntant-hi el justificant del depòsit previ fins al moment de la subhasta. L'adjudicació a favor del creditor requeridor o la rematada a favor d'ell o d'un creditor posterior només podran fer-se amb la condició de cedir-les a un tercer.  
  
  
Torrent, 20 de juny de 2013.- El notari: Juan Montero-Ríos Gil.